117.33 REGOLAMENTI DWAR SETGĦAT U PROĊEDURA TAT-TRIBUNAL TA’ REVIŻJONI AMMINISTRATTIVA L-AVVIŻ LEGALI 226 tal-2012. L-AVVIŻ LEGALI 226 tal-2012. 1. Titolu. It-titolu ta’ dawn ir-regolamenti hu r-Regolamenti dwar Setgħat u Proċedura tat-Tribunal ta’ Reviżjoni Amministrattiva. 2. Setgħat tat-Tribunal ta’ Reviżjoni Amministrattiva fir-rigward tar-Regolamenti dwar is-Swieq tal-Biedja. L.S.117.31.L.S.490.04. (1) It-Tribunal ta’ Reviżjoni Amministrattiva għandu jkompli jkun kompetenti biex jisma’ appelli mit-Taqsima dwar l-Amministrazzjoni tas-Swieq skont id-dispożizzjonijiet tar-regolament 11(3) tar-Regolamenti dwar is-Swieq tal-Biedja. (2) Dawk l-appelli għandhom jinġiebu quddiem l-Elenku dwar il-Prodotti u s-Servizzi tat-Tribunal ta’ Reviżjoni Amministrattiva stabbilit bir-regolament 2 tar-Regolamenti dwar it-Twaqqif ta’ Elenki fit-Tribunal ta’ Reviżjoni Amministrattiva. (3) Fil-waqt li jkun qed jittratta dwar appelli magħmul skont ir-Regolamenti dwar is-Swieq tal-Biedja, it-Tribunal ta’ Reviżjoni Amministrattiva għandu jkollu s-setgħat kollha mogħtija bl-Att dwar il-Ġustizzja Amministrattiva u kull appelli ppreżentat quddiem l-imsemmi Tribunal għandu jkun regolat bl-Att dwar il-Ġustizzja Amministrattiva u b’kull leġislazzjoni sussidjarja magħmula taħt dak l-Att. (4) Appell minn deċiżjoni tat-Taqsima dwar l-Amministrazzjoni tas-Swieq għandu jiġi ppreżentat fi żmien għoxrin ġurnata min-notifika ta’ dik id-deċiżjoni lill-appellant, hekk iżda li appelli ppreżentati quddiem it-Tribunal ta’ Reviżjoni Amministrattiva minn deċiżjoni tat-Taqsima dwar l-Amministrazzjoni tas-Swieq qabel il-bidu fis-seħħ ta’ dawn ir-regolamenti għandhom ikomplu jkunu validi ukoll jekk ma jkunux ġew ippreżentati fi żmien l-imsemmi perjodu ta’ għoxrin ġurnata. 3. Setgħat tat-Tribunal ta’ Reviżjoni Amministrattiva fir-rigward tar-Regolamenti dwar il-Kontroll tal-Pitrolju. L.S.117.18.L.S.490.04. (1) It-Tribunal ta’ Reviżjoni Amministrattiva għandu jkompli jkun kompetenti biex jisma’ appelli mid-Direttur tal-Kummerċ skont id-dispożizzjonijiet tar-regolament 5(3) tar-Regolamenti dwar il-Kontroll tal-Pitrolju. (2) Dawk l-appelli għandhom jinġiebu quddiem l-Elenku dwar il-Prodotti u s-Servizzi tat-Tribunal ta’ Reviżjoni Amministrattiva stabbilit bir-regolament 2 tar-Regolamenti dwar it-Twaqqif ta’ Elenki fit-Tribunal ta’ Reviżjoni Amministrattiva. (3) Fil-waqt li jkun qed jittratta dwar appelli magħmul skont ir-Regolamenti dwar il-Kontroll tal-Pitrolju, it-Tribunal ta’ Reviżjoni Amministrattiva għandu jkollu s-setgħat kollha mogħtija bl-Att dwar il-Ġustizzja Amministrattiva u kull appelli ppreżentat quddiem l-imsemmi Tribunal għandu jkun regolat bl-Att dwar il-Ġustizzja Amministrattiva u b’kull leġislazzjoni sussidjarja magħmula taħt dak l-Att. (4) Appell minn deċiżjoni tad-Direttur għandu jiġi ppreżentat fi żmien għoxrin ġurnata min-notifika ta’ dik id-deċiżjoni lill-appellant, hekk iżda li appelli ppreżentati quddiem it-Tribunal ta’ Reviżjoni Amministrattiva minn deċiżjoni tal-imsemmi Direttur qabel il-bidu fis-seħħ ta’ dawn ir-regolamenti għandhom ikomplu jkunu validi ukoll jekk ma jkunux ġew ippreżentati fi żmien l-imsemmi perjodu ta’ għoxrin ġurnata.